Document ID: 32006R0040

KOMISIJOS REGLAMENTAS (EB) Nr. 40/2006
2006 m. sausio 10 d.
iš dalies keičiantis Reglamentą (EB) Nr. 4/2004, nustatantį Tarybos reglamento (EEB) Nr. 4045/89 dėl valstybių narių atliekamo sandorių, sudarančių Europos žemės ūkio orientavimo ir garantijų fondo Garantijų skyriaus finansavimo sistemos dalį, patikrinimo taikymo išsamias taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1989 m. gruodžio 21 d. Tarybos reglamentą (EEB) Nr. 4045/89 dėl valstybių narių atliekamo sandorių, sudarančių Europos žemės ūkio orientavimo ir garantijų fondo Garantijų skyriaus finansavimo sistemos dalį, patikrinimo ir panaikinantį Direktyvą 77/435/EEB (1), ypač į jo 19 straipsnį,
kadangi:
(1)
Reglamente (EEB) Nr. 4045/89 reikalaujama, kad valstybės narės pateiktų Komisijai tam tikrą informaciją. Komisijos reglamente (EB) Nr. 4/2004 (2) numatytas tokių pranešimų formos ir turinio standartizavimas. Kadangi standartizavimas palengvina naudojimąsi pateikta informacija ir užtikrina jos traktavimo vienodumą, turėtų būti priimtos tolesnės išsamios taisyklės dėl pranešimų formos ir turinio.
(2)
Todėl Reglamentą (EB) Nr. 4/2004 reikėtų atitinkamai iš dalies pakeisti.
(3)
Šiame reglamente numatytos priemonės atitinka Europos žemės ūkio orientavimo ir garantijų fondo (EŽŪOGF) komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 4/2004 iš dalies keičiamas taip:
1)
5 straipsnis iš dalies keičiamas taip:
a)
1 dalis pakeičiama taip:
„1. Reglamento (EEB) Nr. 4045/89 9 straipsnio 1 dalyje nurodyta metinė ataskaita apima išsamią informaciją apie kiekvieną Reglamento (EEB) Nr. 4045/89 taikymo aspektą, kaip nustatyta šio reglamento II priedo I dalyje, ir išsamią informaciją pagal pavyzdžius, nustatytus to priedo II dalyje.“;
b)
3 dalis pakeičiama taip:
„3. Reglamento (EEB) Nr. 4045/89 7 straipsnio 2 dalyje nurodytas įmonių sąrašas parengiamas pagal šio reglamento IV priede nustatytą pavyzdį ir apima operacijų duomenis pagal 6 straipsnio 3 dalyje nurodytą formą“;
c)
pridedama ši dalis:
„8. Reglamento (EEB) Nr. 4045/89 2 straipsnio 2 dalyje nurodyta rizikos analizė parengiama pagal šio reglamento IX priede nustatytą pavyzdį.“;
2)
6 straipsnis pakeičiamas taip:
„6 straipsnis
1. Informacija, kuri turi būti pateikiama pagal 5 straipsnio 1, 2, 3, 4, 7 bei 8 dalis, perduodama elektroniniu pavidalu forma, kurią turi nurodyti Komisija.
2. Informacija, kuri turi būti pateikiama pagal 5 straipsnio 5 ir 6 dalis, perduodama raštu arba elektroniniu pavidalu forma, dėl kurios turi susitarti siuntėjas ir gavėjas. Kiekvienos paraiškos (atsakymo) gavimo patvirtinimas pagal 5 straipsnio 5 ir 6 dalis turėtų būti siunčiamas siuntėjui.
3. Operacijų duomenys pagal Reglamento (EEB) Nr. 4045/89 7 straipsnį perduodami elektroniniu pavidalu forma, nurodyta Komisijos reglamento (EB) Nr. 2390/1999 (3). I priede, II priedo 2 punkte ir III priede.
3)
II priedas pakeičiamas šio reglamento I priedo tekstu;
4)
III priedas pakeičiamas šio reglamento II priedo tekstu;
5)
VIII priedas pakeičiamas šio reglamento III priedo tekstu;
6)
pridedamas naujas IX priedas, kurio tekstas pateikiamas šio reglamento IV priede.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. sausio 10 d.

Labels: 12
2
4
15